פרשת תולדות התשע"ב

הרב ארי דוד קאהן Rabbi Ari Kahn

מת"ן כ' מרחשון התשע"ב Adk1010@gmail.com

http://Rabbiarikahn.com [http://arikahn.blogspot.com](http://arikahn.blogspot.com/)

1. **מדרש הגדול**

ויהי רעב בארץ – בא וראה שכל מה שאירע לאברהם אירע ליצחק, אברהם ברח מאחיו ויצחק ברח מאחיו. אברהם גלה ויצחק גלה, אברהם נסתפקו על אשתו ויצחק נסתפקו על אשתו, אברהם קנאו בו הפלישתים ויצחק כך, אברהם יצא ממנו צדיק ורשע ויצחק כך, אברהם היה רעב בימיו ויצחק כך...

1. **בראשית פרק כו**

(א) וַיְהִי רָעָב בָּאָרֶץ מִלְּבַד הָרָעָב הָרִאשׁוֹן אֲשֶׁר הָיָה בִּימֵי אַבְרָהָם וַיֵּלֶךְ יִצְחָק אֶל אֲבִימֶלֶךְ מֶלֶךְ פְּלִשְׁתִּים גְּרָרָה:(ב) וַיֵּרָא אֵלָיו ה' וַיֹּאמֶר אַל תֵּרֵד מִצְרָיְמָה שְׁכֹן בָּאָרֶץ אֲשֶׁר אֹמַר אֵלֶיךָ:(ג) גּוּר בָּאָרֶץ הַזֹּאת וְאֶהְיֶה עִמְּךָ וַאֲבָרְכֶךָּ כִּי לְךָ וּלְזַרְעֲךָ אֶתֵּן אֶת כָּל הָאֲרָצֹת הָאֵל וַהֲקִמֹתִי אֶת הַשְּׁבֻעָה אֲשֶׁר נִשְׁבַּעְתִּי לְאַבְרָהָם אָבִיךָ:(ד) וְהִרְבֵּיתִי אֶת זַרְעֲךָ כְּכוֹכְבֵי הַשָּׁמַיִם וְנָתַתִּי לְזַרְעֲךָ אֵת כָּל הָאֲרָצֹת הָאֵל וְהִתְבָּרֲכוּ בְזַרְעֲךָ כֹּל גּוֹיֵי הָאָרֶץ:(ה) **עֵקֶב אֲשֶׁר שָׁמַע אַבְרָהָם בְּקֹלִי** וַיִּשְׁמֹר מִשְׁמַרְתִּי מִצְוֹתַי חֻקּוֹתַי וְתוֹרֹתָי:

1. **בראשית פרק כו**

(ז) וַיִּשְׁאֲלוּ אַנְשֵׁי הַמָּקוֹם לְאִשְׁתּוֹ וַיֹּאמֶר אֲחֹתִי הִוא כִּי יָרֵא לֵאמֹר אִשְׁתִּי פֶּן יַהַרְגֻנִי אַנְשֵׁי הַמָּקוֹם עַל רִבְקָה כִּי טוֹבַת מַרְאֶה הִוא:(ח) וַיְהִי כִּי אָרְכוּ לוֹ שָׁם הַיָּמִים וַיַּשְׁקֵף אֲבִימֶלֶךְ מֶלֶךְ פְּלִשְׁתִּים בְּעַד הַחַלּוֹן וַיַּרְא וְהִנֵּה יִצְחָק מְצַחֵק אֵת רִבְקָה אִשְׁתּוֹ:

1. **בראשית פרק כו**

(כג) וַיַּעַל מִשָּׁם בְּאֵר שָׁבַע:(כד) וַיֵּרָא אֵלָיו ה' בַּלַּיְלָה הַהוּא וַיֹּאמֶר אָנֹכִי אֱלֹהֵי אַבְרָהָם אָבִיךָ אַל תִּירָא כִּי אִתְּךָ אָנֹכִי וּבֵרַכְתִּיךָ וְהִרְבֵּיתִי אֶת זַרְעֲךָ **בַּעֲבוּר אַבְרָהָם עַבְדִּי**:(כה) וַיִּבֶן שָׁם מִזְבֵּחַ וַיִּקְרָא בְּשֵׁם ה' וַיֶּט שָׁם אָהֳלוֹ וַיִּכְרוּ שָׁם עַבְדֵי יִצְחָק בְּאֵר:

1. **מדרש אגדה (בובר) בראשית פרק כו סימן ב**

 [ב] אל תרד מצרימה. מכאן אתה למד שהיה בדעתו לירד למצרים, כמו שעשה אברהם אביו שהלך למצרים מפני הרעב, אלא מפני שאמר הקדוש ברוך הוא ליצחק מפני מה לא מנעתי לאברהם, אלא לך אני מנעתי לירד למצרים, לפי שאתה עולה תמימה, לכך אין רצוני שתצא אתה חוצה לארץ:

1. **רש"י בראשית פרשת תולדת פרק כו פסוק ב**

(ב) אל תרד מצרימה - שהיה דעתו לרדת מצרימה כמו שירד אביו בימי הרעב, אמר לו אל תרד מצרימה שאתה עולה תמימה, ואין חוצה לארץ כדאי לך:

1. **כלי יקר בראשית פרשת תולדת פרק כו פסוק ב**

(ב) שכון בארץ אשר אומר אליך. ואחר כך אמר מיד גור בארץ הזאת, ואם כן מהו זה שאמר אשר אומר אליך, משמע לאחר זמן אומר אליך באיזה ארץ תשכון, ומיד ותיכף אמר לו איזה ארץ הוא, והוא דבר תמוה בפסוק. והקרוב בעיני לומר בזה שמנע ממנו הליכת חוץ לארץ לפי ששם אין מקום לגילוי השכינה, ואם כן לא יוכל לאמר אליו שם בנבואה איזה דבר לפי צורך השעה, לפיכך שכון בארץ אשר שם גלוי שכינתי, ושם אומר אליך בעת אשר ארצה לאמר לך איזה דבר נבואה. ובזה מיושב מה שאמר מתחילה שכון בארץ, ואחר כך אמר גור בארץ, כי שכון משמע יותר דירת קבע מן גור שהוא לשון גרות, לפי שמצד קניית השלימות הרוחנית בארץ הזאת תשכון בה כתושב, אבל מצד קניית הברכות הגופנית תהיה בו כגר, זה שאמר גור בארץ הזאת וגו' כי כל מה שנאמר אחריו מדבר בייעודי הגופניות, וזה שאמר גר ותושב אנכי עמכם גר מצד ותושב מצד:

1. **רבי יוסף בכור שור על שמות פרק יג פסוק יז**

ויהי בשלח... נחם - ניהג אותם, כמו "לך נחה את העם", וכמו "ועיש על בניה תנחם". כי קרוב הוא - כמו שמצינו ביצחק שהיה רוצה לילך למצרים דרך ארץ פלשתים, כדכתיב "וילך יצחק אל אבימלך מלך פלשתים גררה", ואז אמר לו הקב"ה - אל תרד מצרימה". אלמא שהיה רוצה לילך דרך שם

1. **בראשית פרק כו**

(יב) וַיִּזְרַע יִצְחָק **בָּאָרֶץ הַהִוא** וַיִּמְצָא בַּשָּׁנָה הַהִוא מֵאָה שְׁעָרִים וַיְבָרֲכֵהוּ ה':(יג) וַיִּגְדַּל הָאִישׁ וַיֵּלֶךְ הָלוֹךְ וְגָדֵל עַד כִּי גָדַל מְאֹד:(יד) וַיְהִי לוֹ מִקְנֵה צֹאן וּמִקְנֵה בָקָר וַעֲבֻדָּה רַבָּה וַיְקַנְאוּ אֹתוֹ פְּלִשְׁתִּים:(טו) **וְכָל הַבְּאֵרֹת אֲשֶׁר חָפְרוּ עַבְדֵי אָבִיו בִּימֵי אַבְרָהָם אָבִיו** סִתְּמוּם פְּלִשְׁתִּים וַיְמַלְאוּם עָפָר:(טז) וַיֹּאמֶר אֲבִימֶלֶךְ אֶל יִצְחָק לֵךְ מֵעִמָּנוּ כִּי עָצַמְתָּ מִמֶּנּוּ מְאֹד:(יז) וַיֵּלֶךְ מִשָּׁם יִצְחָק וַיִּחַן בְּנַחַל גְּרָר וַיֵּשֶׁב שָׁם:

1. **רשב"ם בראשית פרשת תולדת פרק כו פסוק יב**

(יב) בארץ ההיא - אעפ"י שהארץ קשה היא:

1. **רש"י בראשית פרשת תולדת פרק כו פסוק יב**

 (יב) בארץ ההיא - אף על פי שאינה חשובה כארץ ישראל עצמה, כארץ שבעה גויים:

1. **פירוש הריב"א על התורה בראשית פרשת תולדת פרק כו פסוק יב**

 (יב) ויזרע יצחק בארץ ההיא. פרש"י אף על פי שאינה חשובה כארץ ישראל עצמה ולא כארץ ז' גוים כלומ' ארץ פלשתים היה מארץ ישראל דאם לא כן לא היה יצחק גר בה לפי שהוא עולה תמימה אבל מ"מ לא היתה עקר ארץ ישראל והיינו דקאמ' רש"י אף על פי שאינה חשובה כארץ ישראל שהיא ארץ ז' גוים:

1. **ר' חיים פלטיאל בראשית פרשת תולדת פרק כו פסוק ב**

 (ב) אל תרד מצרימה. פרש"י לפי שהיה עולה תמימה. וק' והכתיב ויגר יצחק בגרר וגרר מחוצה לארץ, לכך נראה לפרש דלא רצה הק' שהיה יורד למצרים לפי שגזירה נגזרה על זרעו של אברהם שמיד שיכנסו למצרים יתחיל השעבוד. עוד י"ל שאם היה יורד למצרים לא היה זז משם עד הקץ כי הייתה הגזירה מלפני הש"י.

1. **צרור המור על בראשית פרק כו פסוק ב רבי אברהם סבע 1440-1508**

וירא אליו ה' וא"ל אל תרד מצרימה כמו שעשה אביך. ובשום זמן לא תניע עצמך לשום מקום בלי מאמרי, וזהו שכון בארץ אשר אומר אליך. ועתה גור בארץ הזאת (פס' ג), אחר שכבר יצאת. ולפי שחטא בזאת ההליכה א"ל והקימותי את השבועה אשר נשבעתי לאברהם אביך, אע"פ שלא תהיה ראוי. והרביתי את זרעך (פס' ד):

1. **משאת המלך על בראשית פרק כ פסוק א**

אמנם מהכתוב דהביאו רש"י בין קדש ובין ברד מוכח טפי דרקם וחגר מאר"י הם. דהא יצחק היה שם [כנ"ל] והרי פרש"י על הכתוב לקמן (כ"ו ב') אל תרד מצרימה שאתה עולה תמימה ואין חו"ל כדאי לך. וע"כ דאר"י היא, אולם ראית התוס' היא מאברהם בלבד, והוכחתם הוי רק דמסתמא באר"י היה דר. והגם דהתוס' כתבו דמסתמא אברהם ויצחק באר"י היו דרין, דבריהם תמוהין דהרי קרא דהביאו דוישב בין קדש ובין שור זה היה עוד קודם לידת יצחק. ואולי י"ל בכוונתם דהרי סיים הכתוב ויגר בגרר, ואף יצחק הלך לגרר כדאיתא לקמן (כ"ו א'), ושפיר הוכיחו מתרוויהו מאברהם ויצחק:

אולם בעיקר קושית התוס' יש להעיר, דהא אר"י לגיטין תלוי בכיבוש של עולי בבל או עולי מצרים לכה"פ, ואילו לענין איסורא דלצאת מאר"י לחו"ל לכאורה זה תלוי בארץ המובטחת ולא במה שכבשו, וביותר יקשה מש"כ גבי אברהם והא אכתי לא היה אז כיבוש כלל, א"כ בודאי הדין נותן דאין תלוי האיסורא במה שיכבשו אח"כ אלא הוא תלוי בארץ המובטחת, וא"כ מאי קשיא להו להתוס', דלעולם אימא לך דרקם וחגר הם מהארץ המובטחת, אבל אינם כאר"י לגיטין לפי שלא כבשוה. [ועיין רדב"ז הל' סנהדרין (פ"ד ה"ו) דמשמעות דבריו דמעלת הדר באר"י זהו דוקא היכן שכבשו עולי מצרים, וע"ע בכפתור ופרח, וצ"ע]:

1. **חזקוני על בראשית פרק כו פסוק א**

(א) ויהי רעב בארץ - וכסבור היה יצחק שמיד היה מתחיל גלות מצרים אמר לו הקב"ה אל תרד מצרימה, כלומר אין הגלות העתיד להיות במצרים מתחיל מעכשיו.

1. **הטור הארוך על בראשית פרק כו פסוק א**

עד שנאמר לו (פסוק ב) אל תרד מצרימה, וטעם המניעה, כמו שפירש רש"י, שאמר לו הקב"ה אתה עולה תמימה ואין חוצה לארץ כדאי לך. ומה שפירש רש"י לקמן (פסוק יב) ויזרע יצחק בארץ ההיא, אע"פ שאינה חשובה כארץ ישראל, פירוש, שאינה חשובה כעיקר ארץ ישראל, אבל לעולם משל ארץ ישראל היתה (מושב זקנים). ויש מפרשים (מובא בס' מושב זקנים בשם ר' יעקב) שלכך מנעו מלירד מצרימה, לפי שכבר נגזרה גזירת השעבוד, ואלו היה יורד שם לא היה יכול לצאת משם עד עת קץ:

1. **שפתי כהן על בראשית פרק כו פסוק א**

ויהי רעב בארץ. כמו שאמר לאברהם לך לך כדי שיצא לו מוניטין בעולם, כן הביא רעב כדי שילך יצחק גררה ויקח אבימלך את אשתו ויצו אבימלך וגו' הנוגע באיש הזה וגו' מות יומת, וזרע בשנה ההיא שנה קשה שנת רעבון ומצא מאה שערים ויגדל האיש ויהי לו מקנה צאן וגו' והלך אליו אבימלך ואמר לו תהי נא אלה ונכרות ברית וגו' כל זה כדי שיצא שמעו בעולם, ואמר לו אל תרד מצרימה שכון בארץ, במדרש (בראשית רבה ס"ד, ג') השכן השכינה בארץ, עד כאן. אשר אומר אליך, לא בארץ הזאת אלא בארץ אשר אומר אליך והיא באר שבע, שנאמר ויעל משם באר שבע וירא אליו ה' וגו', אבל עתה גור בארץ הזאת, גרות לבד כדי להודיעך כי לך ולזרעך אתן את כל הארצות שיצא טבעך בכל הארצות. או נאמר שכוונת יצחק אבינו היה כשידע שנגזר על זרעו של אברהם גרות רצה שיתחיל הגרות ממנו להקל מעל בניו מארבע מאות שנה כאב רחמן, כשראה הקב"ה כוונתו הסכים על ידו ואמר גור בארץ הזאת אף על פי שלא תרד למצרים, וגם אחשוב לך מן היום שנולדת, ולא תצא חוצה לארץ שאתה עולה תמימה כמו שאמר המדרש (שם) מה עולה אם יצאת חוץ לקלעים נפסלת אף אתה אם תצא חוצה לארץ אתה נפסל. אב רחמן גימטריא אש, שמדתו היא הגבורה והוא כובשה לרחם על בניו, ואנו אומרים בברכת אתה גבור מי כמוך אב הרחמן סודו אשה ריח ניחוח, שהיה עולה תמימה:

1. **אלשיך על בראשית פרשת תולדת פרק כו פסוק ב**

אמנם הנה כתבנו (לעיל ריש פרשת לך לך) כי אברהם הורשה ללכת מצרימה מפני הרעב, וכאשר נראה מרבותינו ז"ל. והנה היה מקום לומר כי אולי מה שמנע הוא יתברך את יצחק מרדה מצרימה היה על כי לא היה הרעב גדול כאותו שבימי אברהם, לזה אמר ויהי רעב וכו' מלבד הרעב הראשון וכו', כלומר כי זה השני לו, מתייחס אליו, גדול כמוהו, ועם שאברהם הורשה, לא הורשה יצחק כי עולה תמימה היה (בראשית רבה סד ג). והנה הלך אל אבימלך מלך פלשתים על היותו בעל ברית אביו להסתופף בצלו, ויקר מקרהו שהיה אבימלך בגרר ועל כן הלך גם הוא לגרר שהיא ארץ ישראל, לא שעשה עיקר מהיות גם שם ארץ ישראל כי היה לו כהיתר לצאת כאשר יצא אביו, וזהו וילך יצחק אל אבימלך, כי מזה עשה עיקר והיא גררה:

(ב) והנה עדיין צריך לתת טעם למה לא יחוש יצחק מעצמו לבלתי צאת מהארץ אל היותו עולה לה', עד שהוצרך הוא יתברך לצוותו על הדבר. אך הנה היה עם לב יצחק כי טוב טוב היה לכת מצרימה למען יחשבו ממנו מעתה ארבע מאות שנה שבפסוק כי גר יהיה זרעך בארץ לא להם, מה שאין כן בארץ ישראל כי להם היתה כי הלא ניתנה לאברהם ולזרעו למורשה, על כן וירא אליו ה' ויאמר אל תרד מצרימה, והוא מה שכתבנו פרשת לך לך כי עודנו אברהם בחוץ לארץ לא נראה אליו ה', כי אם ויאמר ה' אל אברהם מבלי הראות אליו, והוא כי בא הדבור על ידי השתלשלות מסך מה שאין כן בארץ, וזה מאמרו יתברך אליו לך מארצך אל הארץ אשר אראך שאראך בה מראה מה שאין כן בחוץ לארץ, וזה אומרו יתברך אל יצחק שכון בארץ אשר לא תצטרך השתלשלות מסך, כי אם שאומר אליך כי ממני ואליך תהיה לך בה אמרתי, מה שאין כן בחוץ לארץ:

1. **בראשית פרק כה**

 (כא) וַיֶּעְתַּר יִצְחָק לַה' לְנֹכַח אִשְׁתּוֹ כִּי עֲקָרָה הִוא וַיֵּעָתֶר לוֹ ה' וַתַּהַר רִבְקָה אִשְׁתּוֹ:

1. **שכל טוב (בובר) בראשית פרק כה סימן כא**

ויעתר לו ה'. היפך הקדוש ברוך הוא מדתו בזכותו שכבר נעקד באהבתו לה', לכך שמח לעשות רצונו, ולכך שהתה עמו עשרים שנה, כדי שלא יאמרו אחיה וקרוביה ברכת תפלתם עשאה פירות:

1. **חזקוני בראשית פרשת תולדת פרק כה פסוק כא**

כי עקרה היא מפני מה נתעקרה רבקה שלא יאמרו האומות תפלתנו שהתפללנו על אחותנו את היי לאלפי רבבה עשתה פירות אלא ויעתר יצחק, ויעתר לו.

1. **רש"י בראשית פרשת תולדת פרק כה פסוק כא**

ויעתר לו - לו ולא לה, שאין דומה תפלת צדיק בן צדיק לתפלת צדיק בן רשע לפיכך לו ולא לה:

1. **רשב"ם בראשית פרשת תולדת פרק כה פסוק כא**

לנכח - בשביל:

1. **רד"ק בראשית פרשת תולדת פרק כה פסוק כא**

(כא) ויעתר יצחק - הרבה בתפלה על אשתו שתלד לפי שהיה אוהב אותה אהבה יתירה כמו שפירשנו, ומאהבתה לא רצה לקחת אשה אחרת עליה ולא אחת מנערותיה, לפיכך הרבה מאד בתפלה עד שנעתר לו האל:

לנכח אשתו - לעומת אשתו כלומר בעבורה, שלא יצטרך לקחת אשה אחרת להוליד ממנה לפיכך התפלל מאד בעבורה שיתן לו האל ממנה בן. או פירש לנוכח אשתו, כי בשעת התפלה היה עומד לנכחה כדי שיכוין לבו עליה:

Parsha toldot notes.

1 - everything Yitzchak did Avraham did first

20 infertility

25 solved by prayer not taking another wife - unlike father

3 gets to a new place - " my sister " just like Avraham

2- Heads to Egypt like his father - but was not allowed to proceed - unlike Avraham

But told his covenant with G d was because of Avraham

Same idea is found in #4

5 Yitzchak wanted to go, therefore needed to be told not to go, midrash he is a Korean olah

Same idea found in #6

7 kli yakar gives a different pragmatic reason, no nevuah in chul

8 derech Eretz plishtim is the oath to Egypt, that is why Yitzchak was there

ארץ ההיא

10 hard land

11 not like Israel proper

12 riva not land of the 7 nations but part of Israel - or you would have to say Yitzchak was in chul

13 if he enters chul the 400 years start (didn't they start with the birth of Yitzchak)

14 zror hamor do not go anywhere without permission - Yitzchak sinners by leaving which is why he needs the covenant restated

15 masaot Melech land of Israel dependent on land promised not land captured

16 why couldn't Yitzchak leave it was not time to start the Galut which was Yitzchak's intention

17

18 Galut started from Yitzchak because he went to grar where he was גור, and therefore, Galut is calculated from his birth - because of his willingness to be involved in the Galut to make it easier for his children

Could be Yitzchak wanted the 400 years to begin (embraced midat hadin) see alshech – he was a korban – he had endured enough trauma.

Yitzchak tzadidk ben tzadik – Avraham tzadik ben rasha

Yitzchak Mahul 8 days – Avraham 99 years

**רמב"ן על בראשית פרק כו פסוק א**

 וטעם המניעה אמרו רבותינו (ב"ר סד ג) אתה עולה תמימה ואין חוצה לארץ כדי לך - ולדעתי נכלל עוד בענין רמיזה בעתיד, כי גלות אברהם אל מצרים מפני הרעב רמז שיגלו בניו שם, ולכתו אל אבימלך לא היה גלות כי שם היה יושב ברצונו, אבל ירידתו של יצחק שם מפני הרעב ירמוז לגלות, כי גלה ממקומו בעל כרחו והלך אל ארץ אחרת, והנה היה גלותו ממקומו אל ארץ פלשתים שהיא ארץ מגורי אביו, וירמוז לגלות בבל שהוא מקום מגורי אבותם שהיו באור כשדים:

 ודע כי הגלות הנזכר ירמוז למעשה יצחק, כאשר לא לקחו אשתו, ולא היה לו שם רק הגלות והפחד, ומתחילה אמר הנוגע באיש הזה ובאשתו מות יומת ולימים חזר בו ואמר לך מעמנו ואחרי כן חזרו אליו בברית, וכן גלות בבל גלו שם מפני זלעפות רעב, ומעת היותם שם לא עבדום ולא ענו אותם, אבל היו גדוליהם שרים במלכות, ואחרי כן אמרו מי בכם מכל עמו יהי אלהיו עמו ויעל (עזרא א ג), והזהירו עליהם שרי עבר הנהר והפחות ואחרי כן בטלו הבנין והות בטלא עד זמן ועידן אחרי כן חזרו ונתנו רשות בבנין והזהירו ואמרו די להון מהקרבין ניחוחין לאלה שמיא ומצלין לחיי מלכא ובנוהי (שם ו י):

**מזרחי על בראשית פרק כו פסוק יב**

(יב) אף על פי שאינה חשובה כארץ ישראל עצמה. כארץ שבעה גוים. בשנה ההיא אף על פי שאינה כתקונה. בבראשית רבה. דאם לא כן מיעוטא ד"ההיא ההיא" למה לי. אבל מה שאמר, "שאינה חשובה כארץ ישראל עצמה" שהוסיף מלת "עצמה" וחזר ואמר, "כארץ שבע גוים" הוא מפני שגם גרר שהיא ארץ פלשתים מארץ ישראל היא, כדמשמע ממה שפירש למעלה "אל תרד מצרימה שאתה עולה תמימה ואין חוצה לארץ כדאי לך", כלומר אבל ארץ גרר אינה חוצה לארץ. ולפיכך אמר, "כארץ ישראל עצמה" כלומר, כעיקר ארץ ישראל שאף על פי שאינה חשובה כחוצה לארץ לגמרי, מכל מקום גם אינה חשובה כארץ ישראל עצמה, ולפיכך חזר ואמר, "כארץ שבעה גוים", כלומר שהיא עיקר של ארץ ישראל. שאמדוה כמה ראויה לעשות. שפירוש "שערים" הוא 'מן', כמו "שער בנפשו" ופירושו, מאה שעורים כמו השעור ששערוה, שעשתה על אחד מאה ממה שאמדוה, כלומר מאה כפלי השעור שאמדוה. ורבותינו אמרו אומד זה למעשרות היה. אינו רוצה לומר שרבותינו חולקים בזה ואומרים במקום "כמה ראויה לעשות" כמה מעשר ראויה לעשות, דמאי נפקא מינה. הגע עצמך ששערו אותה לעשות תבואה מאה סאין או ששערו אותה לעשות מעשר עשרה סאין, הנה המאה פעמים שעשתה כמו השעור ההוא בין כך ובין כך עשרת אלפים סאין הן שהרי מאה פעמים מאה סאין עשרת אלפים סאין הן ומאה פעמים עשרה סאין מעשר הן אלף סאין ממעשר, שהן עשרת אלפים סאין תבואה. אלא הכי פירושא, ורבותינו נתנו טעם על האומד הזה מפני מה הוצרכו בו, וכי דרכן של בני אדם לאמוד תבואות השדה של כל אחד ואחד. ואמרו, אומד זה למעשרות היה, שדרך העולם הוא לאמוד השדות לענין המעשרות. וכן משמע נמי מלישנא דבראשית רבה שאמרו, "מאה מניינים מאה כורים לא נאמר אלא 'מאה שערים'. מלמד שאמדו אותה. והלא אין הברכה שורה בדבר שבמשקל ושבמדה ושבמנין, אלא מפני מה אמדו אותה מפני המעשרות":

**רבנו בחיי על בראשית פרק כו פסוק א**

 וכתב הרב ז"ל כי הפרשה הזאת בענין יצחק עם אבימלך הכל רמז ודוגמא לגלות בבל, כי גלות אברהם למצרים מפני הרעב רמז שיגלו בניו לשם, ולכתו אל עיר גרר אל אבימלך לא היה גלות כי ברצונו הלך, דכתיב (שם כ, א) ויסע משם אברהם ארצה הנגב וגו' ויגר בגרר, אבל הליכתו של יצחק שם כענין שכתוב וילך יצחק אל אבימלך מלך פלשתים גררה ירמוז לגלות כי גלה ממקומו בעל כרחו והלך אל ארץ אחרת, והנה גלותו היה ממקומו אל ארץ פלשתים שהיא ארץ מגורי אביו, וירמוז לגלות בבל שהוא מקום מגורי אבותינו שהיו באור כשדים:

 ודע כי הגלות הנזכר רמוז במעשה יצחק כאשר לא לקחו אשתו ולא היה להם רק הגלות והפחד, ומתחילה אמר הנוגע באיש הזה ובאשתו מות יומת, ולאחר ימים חזר בו ואמר לו לך מעמנו ואחרי כן חזרו אליו בברית, וכן בגלות בבל גלו שם מפני זלעפות רעב, ובהיותם שם לא עבדום ולא עינו אותם אבל היו גדולי השרים במלכות, ואחרי כן אמרו מי בכם מכל עמו יהי אלהיו עמו ויעל (עזרא א, ג), והזהירו עליהם שרי עבר הנהר, ואחר כך ביטלו הבנין והיה בטל עד זמן ועידן, ואחר כך חזרו ונתנו רשות בבנין והזהירו ואמרו די לה"ון מהקרבין ניחוחין לא"לה שמיא ומצלין לחיי מלכא ובנוהי (שם ו, י):

אל תרד מצרימה שכון בארץ וגו' הנה אעירך על סוד גדול מסודות התורה מפני מה הזהיר יצחק מלירד בארץ העמים יותר מאברהם ויעקב. הראוי הוא שהעולה כולה כליל שאין לפגל חוץ למקומו וכן ארז"ל נזירא סחור סחור לכרמך לא תקרב הדבר ידוע ומקובל מפי חכמי דתינו שיצחק אע"ה נתן מקום אחיזה לכתרים מצד שמאל ע"י עשו והוא מ"ה הקשה ועל ידו נאחזים ל"ה שרי רכב הנקראים קליפות החיצונות. וערלה. וחוצה. שנאמר עד לא עשה ארץ וחוצו"ת. ואם היה יצחק אע"ה יוצא לארץ העמים היה נראה כקוצץ בנטיעוה וכפולט עצמו מחוץ לגלגל המשור כי ארץ ישראל הוא חלק הקב"ה וחלק עמו מן הארציים וארץ מצרים שנייה לה ושמה מוכיח עליה שהוא מלשון מצרים (מלשון בין המצרים) וכן שר של מצרים שני במרכבת שוכני סנה. שנא' וירכב אותו במרכבת המשנה. ויצחק שני במרכבה הפנימית א"כ היה מן הראוי להזהירו מלצאת תחת ממשלת השר ההוא ולצאת מרשות היחיד לרשות הרבים. ואסור לפגל אפי' במחשבה כאשר ביארנו אף כי נח הוא לצאת להשמאיל כי הוא השמאל אבל באאע"ה אע"פ שנתן אחיזה לכתרים ע"י ישמעאל לל"ה שרים החיצונים והקליפות אינו דומה ימין לשמא"ל. ולזה כונו חז"ל באמרם ישמעאל עשה חשובה ונכנס:

1. **תנחומה ישן תולדות ו**

אל תרד מצרימה – וילך יצחק אל אבימלך...ביקש לירד למצרים נגלה עליו הקב"ה אמר לו אל תרד מצרימה, אברהם ירד ויצחק לא ירד, ולמה לא אמר לאברהם אלא ליצחק אל תרד מצרימה, אמר ר' הושעיה א"ל הקב"ה יצחק אביך שבא מחוצה לארץ ירד למצרים אבל אתה שנולדת בארץ ישראל ואתה עולה טהורה תרד, בתמיה, לפיכך "אל תרד מצרימה"

1. **שכל טוב (בובר) בראשית פרק כו סימן ב**

ב) וירא אליו ה'. קודם שהגיע לגרר: אל תרד מצרימה. שאתה עולה תמימה מה עולה תמימה אם יוצאת חוץ לקלעים נפסלת, אף אתה אם תצא חוץ לארץ תפסל:

1. **מדרש רבה בראשית פרשה סד פסקה ג**

ד"א שכון בארץ שכן את השכינה בארץ גור בארץ הזאת א"ר הושעיה את עולה תמימה מה עולה אם יצאת חוץ לקלעים היא נפסלת אף את אם יצאת חוץ לארץ נפסלת כי לך ולזרעך אתן את כל הארצות האל קשות כד"א (יחזקאל יז) ואת אילי הארץ לקח ד"א למה לא נאמר האלה אלא האל לומר מקצתן אני נותן לך ואימתי אני נותן את השאר לעתיד לבא:

1. **ספר באר מים חיים פרשת תולדות - פרק כו**

(ב) וירא אליו ה' וגו' אל תרד מצרימה וגו'. אמרו חז"ל בזה (בראשית רבה ס"ד, ג') אתה עולה תמימה ואין חוץ לארץ כדאי לך, וצריך לדעת פירוש דברים אלו כי לכאורה מי שהוא קדוש יותר בקדושת ה' יוכל יותר גם לצאת מעט חוצה ואף על פי כן לא יובטל ולא יופרד מקדושת בוראו, מה שאין כן מי שהוא תחתיו במעלה שאסור לו להתראות חוץ שלא יפול שם ממדריגתו (ועיין בדברינו פרשת נח) אשר על כן אברהם שלא נעקד על גבי המזבח, יותר היה צריך לירא מרדה מצרימה מפחד הקליפות והטומאה. ויצחק שנעשה עולה תמימה בנקל יותר היה לו לירד למצרים וראיה מיעקב שהיה בחיר האבות וקדושתו למעלה למעלה ואף על פי כן צוהו הקב"ה דוקא לירד למצרים: